

**GRADSKO VIJEĆE *P R I J E D L O G***

KLASA:612-01/19-01/01

URBROJ:2186/18-02/1-19-2

Ludbreg, 07. ožujka 2019.

Na temelju članka 33. Statuta Grada Ludbrega (“Službeni vjesnik Varaždinske županije” br. 23/09, 17/13, 40/13-pročišćeni tekst, 12/18, 55/18-pročišćeni tekst) te čl. 11. st 3. i čl. 12.st.3. Odluke o ustrojstvu Centra za kulturu i informiranje Dragutin Novak Ludbreg («Službeni vjesnik Varaždinske županije» br. 9/16) Gradsko vijeće Grada Ludbrega na 13. sjednici održanoj 07. ožujka 2019. godine, **d o n o s i**

###### O D L U K U

**o imenovanju ravnatelja Centra za kulturu i informiranje**

**Dragutin Novak Ludbreg**

### **I.**

mr. **BRANKO DIJANOŠIĆ**  iz Vinograda Ludbreških, Izvorska ulica 49 imenuje se za ravnatelja Centra za kulturu i informiranje Dragutin Novak Ludbreg na vrijeme od 4 godine.

##### **II.**

Ova odluka stupa na snagu prvog dana od dana objave u “Službenom vjesniku Varaždinske županije”.

**Predsjednik**

**Gradskoga vijeća Grada Ludbrega:**

**Antun Šimić**

**O B R A Z L O Ž E NJ E**

Sukladno odredbama članka 11. Odluke o ustrojstvu Centra za kulturu i informiranje Dragutin Novak Ludbreg i članka 29. Statuta Centra za kulturu i informiranje Dragutin Novak Ludbreg Upravno vijeće je dana 15. siječnja 2019. godine donijelo Odluku o raspisivanju natječaja za imenovanje ravnatelja/ce Centra s obzirom da 25. ožujka 2019. istječe četverogodišnji mandat sadašnjeg ravnatelja. Natječaj je objavljen 16. siječnja 2019. godine u skladu s odredbom članka 6. Zakona o upravljanju ustanovama u kulturi.

Odredbama čl. 12. Odluke o ustrojstvu Centra za kulturu i informiranje Dragutin Novak Ludbreg, čl. 30. Statuta te čl. 7. Zakona o upravljanju ustanovama u kulturi propisano je da se za ravnatelja/cu Centra mogu imenovati osobe: koje imaju visoku stručnu spremu, položen stručni ispit ako je propisan za obavljanje djelatnosti ustanove, koje se odlikuju stručnim, radnim i organizacijskim sposobnostima te ispunjavaju ostale uvjete određene posebnim zakonom, aktom o osnivanju ustanove ili njezinim statutom.

Posebnim zakonom, aktom o osnivanju ili statutom nisu propisani nikakvi posebni uvjeti za ovo radno mjesto i nije potrebno položiti stručni ispit.

Natječajem je bilo utvrđeno koju dokumentaciju kandidati trebaju priložiti uz pisanu prijavu, a rok za podnošenje prijava bio je 8 dana od dana objave natječaja.

Upravno vijeće Centra za svojoj sjednici održanoj 21. veljače 2019. godine utvrdilo je da je prijavu na natječaj podnio samo jedan kandidat – Branko Dijanošić, nadalje je utvrdilo da je prijava poslana u natječajnom roku, da je kandidat dostavio svu traženu dokumentaciju te da ispunjava sve uvjete natječaja.

Sukladno odredbi čl. 11. st.2. Odluke o ustrojstvu Centra te članka 29.st.2. Statuta Centra, Upravno vijeće utvrdilo je prijedlog o imenovanju ravnatelja Centra odnosno predlaže Gradskom vijeću Grada Ludbrega da za naredno četverogodišnje razdoblje za ravnatelja Centra za kulturu i informiranje Dragutin Novak imenuje BRANKA DIJANOŠIĆA.